**Tájékoztató**

**a bírósági ülnökválasztással kapcsolatos adatkezelésről**

Adatainak védelme fontos számunkra, ezért ezúton szeretnénk Önt tájékoztatni – az Európai Parlament és a Tanács a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679. rendelet (a továbbiakban Rendelet) alapján – a Rendelet által védelemben részesített személyes adatainak kezelésével kapcsolatos tudnivalókról.

1. **Adatkezelő neve, elérhetőségei**

Budapest Főváros Önkormányzata

Budapest Főváros Főpolgármesteri Hivatal – Főjegyzői Iroda

cím: 1052 Budapest Városház utca 9-11.

Telefon: +361-327-1000 E-mail: ugyfelszolgalat@budapest.hu

1. **Adatvédelmi tisztviselő elérhetőségei**

dr. Molnár Katalin

Telefon: +361-327-1454 E-mail: adatvedelmitisztviselo@budapest.hu

1. **Az adatkezelésre vonatkozó jogszabályok**
* az Európai Parlament és a Tanács 2016/679. rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet),
* az információs önrendelkezési jogról és az információszabadságról szóló 2011. évi CXII. törvény
* a bírák jogállásáról és javadalmazásáról szóló 2011. évi CLXII. törvény
* a Büntetőeljárásról szóló 2017. évi XC. törvény
1. **A kezelt adatok köre, az adatkezelés célja és jogalapja**

|  |  |
| --- | --- |
| **személyes adat** | **az adatkezelés célja** |
| **ülnökjelölt adatai** |
| név | a bírósági ülnök jelölt beazonosításához szükséges |
| születési hely | a bírósági ülnök jelölt beazonosításához szükséges |
| születési idő | a bírósági ülnökké jelöléshez a jelölt életkorának ismerete szükséges  |
| anyja neve | a bírósági ülnök jelölt beazonosításához szükséges |
| lakóhely | a bírósági ülnök jelölttel való kapcsolattartás céljából szükséges |
| telefonszám  | a bírósági ülnök jelölttel való kapcsolattartás céljából szükséges |
| e-mail cím  | a bírósági ülnök jelölttel való kapcsolattartás céljából szükséges |
| iskolai végzettség,szakképzettség, foglalkozás,munkahely neve |  A fiatalkorú elleni büntetőeljárásban bírósági ülnökként a Büntetőeljárásról szóló 2017. évi XC. törvény 680. § (5) bekezdésében meghatározott végzettségű, foglalkozású, munkakörrel rendelkező vagy korábban rendelkező személy vehet részt. E törvényi feltétel meglétének ellenőrzése céljából szükséges az adatok megadása. |
| egy hónapra járó távolléti díj összege | A bírósági ülnököt ülnöki működésének időtartamára (napokra) a távolléti díja illeti meg. Ezen összeg megállapításához szükséges az egy hónapra járó távolléti díj összegének megadása. |
| büntetlen előélet, nem áll cselekvőképességet érintő gondnokság vagy támogatott döntéshozatal és közügyektől eltiltás hatálya alatt  | Csak olyan személy választható meg bírósági ülnöknek, aki ezen törvényi feltételeknek megfelel. |

|  |  |
| --- | --- |
| **személyes adat** | **az adatkezelés célja** |
| **jelölő adatai** |
| név | a jelölő beazonosításához szükséges |
| cím  | A bírák jogállásáról és javadalmazásáról szóló 2011. évi CLXII. törvény 213. §-a alapján a jelölő a bíróság illetékességi területén lakóhellyel rendelkező személy vagy működő szervezet(tantestület) lehet. A cím megadása szükséges annak ellenőrzése céljából, hogy a jelölők jogosultak-e a jelöltállításra.  |
| állampolgárság  | Jelölő magyar állampolgár lehet a bírák jogállásáról és javadalmazásáról szóló 2011. évi CLXII. törvény 213. §-a szerint, ezért szükséges megadni a jelölő állampolgárságát. |
| születési idő | A jelölő nagykorú személy lehet a bírák jogállásáról és javadalmazásáról szóló 2011. évi CLXII. törvény 213. §-a szerint, ezért szükséges megadni a jelölő születési idejét. |
| telefonszám  | A jelölőkkel való kapcsolattartás céljából szükséges |

A személyes adatokat az érintettől vagy a jelölőtől kapjuk meg.

A megválasztott ülnökökről névjegyzék készül, valamint megbízólevél kerül kiállításra.

**Az adatkezelés jogalapja**

A bírák jogállásáról és javadalmazásáról szóló 2011. évi CLXII. törvény 212-215. §-ai és a Büntetőeljárásról szóló 2017. évi XC. törvény 680. § (5) bekezdés e meghatározza, hogy a bírósági ülnök jelöltnek mely törvényi feltételnek kell megfelelnie ahhoz, hogy a Fővárosi Közgyűlés megválaszthassa ülnöknek. Az adatkezelés az adatkezelő közhatalmi tevékenysége keretében végzett feladatának végrehajtásához szükséges, a Rendelet 6. cikk (1) bekezdés e) pontján alapul, figyelemmel a Rendelet 9. cikk (2) bekezdés g) pontjában, valamint a Rendelet 10. cikkében foglaltakra is. Az adatszolgáltatás kötelező, ennek hiányában nem tehető javaslat a megválasztandó bírósági ülnökök személyére.

1. **Adattovábbítás**

A megválasztott ülnökök névjegyzéke, az elfogadó nyilatkozatok, valamint a megbízólevelek – a rajtuk szereplő személyes adatokkal - attól függően, hogy mely bírósághoz jelentkezett a Fővárosi Törvényszékre vagy a Fővárosi Közigazgatási és Munkaügyi Bírósághoz kerülnek továbbításra.

1. **Az adatkezelés időtartama**

A Hivatal a személyes adatokat az önkormányzati hivatalok egységes irattári tervének kiadásáról szóló 78/2012. (XII.28.) BM rendelet és belső szabályzatok szerinti időtartamig őrzi meg.

1. **Az adatkezelésre jogosultak köre, az adatokhoz való hozzáférés és az adatbiztonsági intézkedések**

Az adatok kezelését kizárólag a Hivatal erre felhatalmazott munkatársai végzik a feladataik ellátása érdekében. A tárolt adatokhoz hozzáférni kizárólag az arra kijelölt munkatársak, valamint a döntési eljárásban résztvevők jogosultak.

A Hivatal a személyes adatokat a székhelyén található szervereken és irattárban, valamint a központi irattárában tárolja.

A Hivatal minden észszerűen elvárható technikai és szervezési intézkedést megtesz annak érdekében, hogy a személyes adatait védjük, többek között a jogosulatlan hozzáférés ellen vagy azok jogosulatlan megváltoztatása ellen.

1. **Az érintett adatkezeléssel kapcsolatos jogai és jogorvoslati lehetőségei**

**Jogok**

Az érintett kérelmezheti a Hivatalnál (az 1. pontban megjelölt elérhetőségeken):

1. tájékoztatását a személyes adatai kezeléséről,
2. személyes adatainak helyesbítését,
3. személyes adatai kezelésének korlátozását (meghatározott esetekben),
4. személyes adatai törlését (a jogszabályban elrendelt adatkezelések kivételével),

valamint tiltakozhat a személyes adatainak kezelése ellen.

**Az érintett kérelmére Adatkezelő**

* **tájékoztatást** ad arra vonatkozóan, hogy személyes adatainak **kezelése** folyamatban van-e, amennyiben igen, a tájékoztatásnak az alábbiakra is ki kell terjednie: az adatkezelés célja, az adatkezeléssel érintett személyes adatok kategóriái, adattovábbítás esetén: a címzettek megnevezése, az adatkezelés időtartama, érintett jogai, jogorvoslathoz való jogai, amennyiben az adatok nem az érintettől származnak: az adatok forrásának megjelölése.

A kérelem benyújtásától számított legrövidebb idő alatt, legfeljebb azonban a kérelem beérkezésétől számított 1 hónapon belül írásban, közérthető formában adja meg a tájékoztatást. E tájékoztatás díjmentes. Amennyiben az Adatkezelő bizonyítani tudja, hogy az érintett kérelme megalapozatlan vagy túlzó, az Adatkezelő költségtérítést számíthat fel vagy elutasítja a kérelmet.

* amennyiben az érintett az adatkezelés tárgyát képező személyes adatok másolatát kéri, a Hivatal ezt rendelkezésre bocsátja. Az érintett által kért további másolatokért a Hivatal adminisztratív költségeken alapuló ésszerű mértékű díjat számíthat fel.
* indokolatlan késedelem nélkül **helyesbíti** az érintettre vonatkozó pontatlan személyes adatokat, illetve a hiányos személyes adatokat – kiegészítő nyilatkozat alapján – kiegészíti.
* **korlátozza** az adatkezelést, ha az érintett vitatja a személyes adatok pontosságát, ha az adatkezelés jogellenes és az érintett ellenzi az adatok törlését, ha az adatkezelés céljából már nincs szükség a személyes adatok kezelésére, de az érintett jogi igényének érvényesítéséhez szükséges, vagy ha az érintett tiltakozott az adatkezelés ellen. Ebben az esetben az adatkezelő a személyes adatokat a tárolás kivételével csak az érintett hozzájárulásával vagy jogi igény előterjesztéséhez, érvényesítéséhez, védelméhez vagy más természetes személy vagy jogi személy jogainak védelme érdekében vagy fontos közérdekből kezelheti.
* a személyes adatot **törli**, ha kezelése jogellenes, ha az adatkezelés célja megszűnt, ha a személyes adatokat az adatkezelőre vonatkozó jogi kötelezettség teljesítése érdekében törölni kell, vagy ha az érintett tiltakozik az adatkezelés ellen és nincs elsőbbséget élvező jogszerű ok az adatkezelésre. A törlési kérelmet a Hivatal abban az esetben utasítja el, ha az irattározásra vonatkozó jogszabályban foglalt határidő nem telt el.

**Az érintett**

* jogosult arra, hogy a saját helyzetével kapcsolatos okokból tiltakozzon személyes adatainak kezelése ellen. Ebben az esetben a személyes adatai nem kezelhetők tovább, kivéve, ha az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival, szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Az érintett személyes adatok törlésére, korlátozására, helyesbítésére, illetve tiltakozásra vonatkozó kérésére Adatkezelő indokolatlan késedelem nélkül, de a kérelem beérkezésétől számított egy hónapon belül tájékoztatja érintettet a kérelme nyomán hozott intézkedésekről. Amennyiben Adatkezelő nem tesz intézkedéseket az érintett kérelme nyomán, arról legkésőbb a kérelem beérkezését követő 1 hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be a felügyeleti hatóságnál és élhet bírósági jogorvoslati jogával.

Adatkezelő a helyesbítésről, az adatkezelés korlátozásáról és a törlésről az érintettet, továbbá mindazokat értesíti, akivel, illetve amellyel korábban a személyes adatot közölte, kivéve, ha ez lehetetlennek bizonyul vagy aránytalanul nagy erőfeszítést igényel. Az érintettet kérésére Adatkezelő a címzettekről tájékoztatja.

**Jogorvoslati lehetőségek**

Amennyiben az adatkezeléssel kapcsolatban panaszt kíván tenni, célszerű azt elsőként az adatvédelmi tisztviselő 2. pontban megadott elérhetőségére megküldeni, melyet – annak beérkezését követően – haladéktalanul, de legkésőbb 1 hónapon belül megvizsgál, és a panaszost a vizsgálat eredményéről tájékoztatja.

Jogellenes adatkezelés esetén:

1. **panaszt nyújthat be** a *Nemzeti Adatvédelmi és Információszabadság Hatósághoz*, ha véleménye szerint a személyes adatok kezelésével kapcsolatban jogsérelem következett be.

(Panasz benyújtásának helye: NAIH, 1125 Budapest, Szilágyi Erzsébet fasor 22/C; +36 1 391-1400; [www.naih.hu](http://www.naih.hu); ugyfelszolgalat@naih.hu)

1. **bírósághoz fordulhat**, ha véleménye szerint az Adatkezelő a személyes adatokat nem a Rendelet szabályainak megfelelően kezelte, és ebből kifolyólag az érintett jogai sérültek.

(A pert az érintett lakóhelye vagy tartózkodási helye szerint illetékes törvényszék előtt lehet megindítani.)

1. ha az adatkezelő az adatkezelésre vonatkozó jogszabályok megsértésével kárt okoz, köteles azt megtéríteni (**kártérítéshez való jog**).
2. amennyiben az érintett személyiségi joga is sérül, **sérelemdíjra jogosult**.
3. **Egyéb információk**

Jelen tájékoztatóban nem szabályozott kérdésekben a Rendelet szabályai az irányadók.

Hatályos: 2018. május 25-től